28 
ja ne ruis viure tant con solez morant: 
car ensement m’ociroient Persant. 
ne place dieu, li roi de Belleent, 
que je eschape, se vos iestes failliant.” 
dont vet dus Naymes moult tendrement plorant., 
il et li autre, qui moult furent dolent, 
lors s’en tornerent d’ilueques maintenant. 
puis se refierent es Turs par mautalent. 
de ce dix mil n’i a nul seiornant. 
vingt mil paien ocient maintenant, 
qui tuit crioient Mahon et Teruagant. 
jusqu’a Hiameont s’en fuient tel sept cent. 
li plus en vont lor boiaus trainant. 
lor seignor voient; si li vont escriant 
A he Hiamont sire, veci no finement. 
 Atoi uenons: car nos soiez garant.” 
Hiamon l’entent; & poi d’ire ne fent. 
tint Durendart sa entese le brant 
tote mollie de si au poign de sanc. 
par la batalle vet tost esperonnant. 
fiert Anquelin, un preu conte vallian: 
Karles n’ot homme gueres miuz conbalant. 
li rois Hiamon le fiert par tel semblant, 
onques de l’iaume ne pout auoir garant; 
coife de fer ne li valut un gant. 
iuqu’as espaules le vet tot porfendant. 
oez merueille por dieu le roi amant. 
li cors chai; tant ala tornoiant 
que il reuint ariere en son soiant, 
ses mains tendues au ciel vers oriant. 
l’ame emporterent li ange en chantant. 
Karles le voit, qui bien fu dieu creant. 
he diex, que duel il en voit demenant. 
Dolenz fu Karles (onques mes ne fu si), 
quant il vil mort Anquetin qui chai. 
il le regrete. “tant mar fustes, amı. 
he sire dus, vos m’eustes norri, 
quant tot Ji mont A estros me fallı. 
por vos m’out en A Romme reculli. 
la vostre terre a la moie verti. 
onques nul homme mieuz autre ne serui. 
se onques diex de nule rien m’ oi, 
don li proi ge qu'il ait de toi merci.” 
don brocha Karles. un Sarrazin feri, 
por Anquetin iuqu’es denz le fendı. 
“Monioie” escrie; “cheualiers, ferez i.” 
BEKKER: 
et il si firent quant il l’ont entroi. 
li iosters fu de tot mis en oubli; 
as brans d’acier sunt li chaple verti. 
s’un pelitet se tensisent issi, 
Sarrazin fussent iusqu’ä poi departi. 
Grant fu l’estor, moult fist ä vesoignier. 
mes des messages vos redoi acomlier, 
qui sunt ale lor message noncier. 
vienent as tres, commencent A noncier. 
“or tost, seignor, venez Karlon aidier. 
soz Aspremont est en grant destorbier. 
et vostre ami en ont si grant mestier: 
se tost ne fetes, nient est du reperier. 
qui au besoign ne li uiendra edier, 
Karles li rois le fera detrenchier.” 
quant cil l’oirent, n’i voudrent atargier. 
as armes cuerent seriant et escuier, 
grant et petit, et vallet et huissier. 
nes li naure& vont lor plaies lier. 
es palefroi monta qui n’out destrier 
chascun s’arma qui miuz poist esploitier. 
qui n’a espee, baston quiert ou leuier, 
pesant machue ou grant d’acier, 
perches de isier 
coupent et tendent doblier 
goffanon font por paien esmaier. 
en Rollandin ne fu 
Haton apele G et Berengier 
“baron” dist il, “pensez de l’esploitier. 
or verrai ge certes qui m’ara chier.” 
Rollans saut sus en un sommier; 
ä son col prist un grant pel de quartier. 
cort aval l’ost; si commence A huchier. 
“or tost, baron, pensez de l’esploitier. 
ge serai hui vostre goflanonier.” 
dist !’un A l’autre “eist hon sera moult fier 
et orguellos por estor commencier.” 
du tref s’en issent tel quarante millier. 
toz sunt meschin et bachelier legier. 
ne faudront Karle por les menbres trenchier. 
et Rollandis tot tens el chief premier; 
de ioste lui Haton et Berengier. 
diex, con il pensent d’errer et d’esploitier. 
Hiamon d’Aufrique cuida bien esploitier, 
qui lor cuida deu fere renoier 
et Mahomet et orer et proisier, 
